stanford-oval/wikipedia huggingface dataset:
ตระกูลแห่งมังกร

| ตระกูลแห่งมังกร |
| --- | --- |

ประเภท:   ต่อสู้  ผจญภัย  แฟนตาซี  ละครชุด 
สร้างโดย:   ไรอัน คอนดัล  จอร์จ อาร์. อาร์. มาร์ติน 
เค้าโครงจาก: อัคคีและโลหิต โดย จอร์จ อาร์. อาร์. มาร์ติน
แสดงนำ:   แพดดี คอนซิดีน  แมตต์ สมิธ  เอ็มมา ดาร์ซีย์  รีส อีฟานส์  สตีฟ ทูเซน  อีฟ เบสต์  โซโนยะ มิซูโนะ  ฟาเบียน แฟรงเคิล  มิลลี อัลค็อก  เอมิลี แครีย์  เกรแฮม แมคทาวิช  แมทธิว นีดาม  เจฟเฟอร์สัน ฮอลล์  โอลิเวีย คุก 
ผู้ประพันธ์ดนตรีแก่นเรื่อง: รอมีน แจวอดี
ดนตรีแก่นเรื่องเปิด: "เพลงหลัก"
ผู้ประพันธ์เพลง: รอมีน แจวอดี
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 2
จำนวนตอน: 18
การผลิต
ผู้อำนวยการผลิต:   มิเกล ซาพอร์ชนิก  ไรอัน คอนดัล  จอร์จ อาร์. อาร์. มาร์ติน  รอน ชมิดต์  โจเซลิน ดิแอซ  ซารา เฮสส์  วินซ์ เจอราดิส์ 
ผู้อำนวยการสร้าง:   แคเรน เวกเกอร์  แองกัส มอร์ กอร์ดอน  อเล็กซิส แรเบน  เควิน เลา 
สถานที่ถ่ายทำ:   โปรตุเกส  สหราชอาณาจักร  สเปน  สหรัฐ 
ผู้กำกับภาพ:   ฟาเบียน วากเนอร์  โปบ อวิลา เดล ปิโน  อเลฮานโดร มาร์ติเนซ 
ผู้ลำดับภาพ:   ทิม พอร์เตอร์  เซลีนา แมคอาเธอร์  คริสปิน กรีน 
ความยาวตอน: 53–67 นาที
บริษัทผู้ผลิต:   GRRM  Bastard Sword  1:26 Pictures Inc.  HBO Entertainment 
งบประมาณ: 200 ล้านเหรียญสหรัฐ
ออกอากาศ
เครือข่าย: เอชบีโอ
ออกอากาศ: 21 สิงหาคม ค.ศ. 2022 (2022-08-21) – ค.ศ. ปัจจุบัน (ปัจจุบัน)
การแสดงที่เกี่ยวข้อง
มหาศึกชิงบัลลังก์
ตระกูลแห่งมังกร (อังกฤษ: House of the Dragon) เป็นละครโทรทัศน์อเมริกัน แนวดรามา และแฟนตาซี เป็นเรื่องราวภาคย้อนอดีตของมหาศึกชิงบัลลังก์ (2011–2019) เป็นละครชุดที่สองในแฟรนไชส์นี้ สร้างโดยจอร์จ อาร์. อาร์. มาร์ติน และไรอัน คอนดัล ออกอากาศบนช่องเอชบีโอ จากนวนิยายเรื่อง อัคคีและโลหิต อำนวยการสร้าง  (showrunner) โดย ไรอัน คอนดัล และมิเกล ซาพอร์ชนิก  
ละครเรื่องนี้เป็นเรื่องราว 200 ปีก่อนเหตุการณ์ในมหาศึกชิงบัลลังก์ 172 ปีก่อนการเกิดของแดเนริส ทาร์แกเรียน ทายาทของราชวงศ์นี้และ 100 ปีหลังจากเจ็ดอาณาจักรถูกรวมเป็นหนึ่งโดยทาร์แกเรียน  เป็นจุดเริ่มต้นของจุดสิ้นสุดของตระกูลทาร์แกเรียน เหตุการณ์ที่นำไปสู่สงครามสืบราชบัลลังก์ หรือที่รู้จักกันในชื่อ "การเต้นรำของมังกร"
ตระกูลแห่งมังกร ยืนยันการสร้างในเดือนตุลาคม 2019 โดยเริ่มคัดเลือกนักแสดงในเดือนกรกฎาคม 2020 และการถ่ายภาพหลักเริ่มในเดือนเมษายน 2021 ในสหราชอาณาจักร ละครฉายรอบปฐมทัศน์เมื่อวันที่ 21 สิงหาคม 2020 ฤดูกาลแรกมีสิบตอน  โดยห้าวันหลังจากรอบปฐมทัศน์ ละครได้ประกาศให้การสร้างต่อฤดูกาลที่สอง ซึ่ง ไรอัน คอนดัล เป็นผู้อำนวยการสร้างเดี่ยวในฤดูกาลที่สอง
ฤดูกาลแรกได้รับคำชมเป็นอย่างมาก และสามารถสร้างสถิติ "ผู้รับชมสูงสุดในวันแรก" เป็นประวัติการณ์ของ HBO โดยมีผู้เข้าชมมากกว่า 10 ล้านวิว และในการประกาศผล ลูกโลกทองคำ ครั้งที่ 80 ได้รับรางวัล Best Television Series – Drama และ เอ็มมา ดาร์ซีย์ ได้รับการเสนอชื่อเข้าชิง Best Actress in a Television Series – Drama . และได้รับการเสนอชื่อเข้าชิงรางวัล Emmy Award 9 รายการ (รวม Outstanding Drama Series) และได้รับ 3 รางวัลจาก British Academy Television Craft Awards.
นักแสดงและตัวละคร > นักแสดงนำ

แพดดี คอนซิดีน รับบทเป็น กษัตริย์วิเซริส ทาร์แกเรียน: กษัตริย์องค์ที่ห้าแห่งเจ็ดอาณาจักร ได้รับเลือกจากขุนนางแห่งเวสเทอรอสให้สืบทอดตำแหน่งต่อจากกษัตริย์เจเฮริส ทาร์แกเรียน วิเซริสเป็นคนจิตใจดี โอบอ้อมอารี และเหมาะสมกับตำแหน่ง เขาปรารถนาเพียงแค่จะสืบทอดตำแหน่งของปู่ กษัตริย์เจแฮรีส ทาร์แกเรียน วิเซริสเป็นบุตรชายคนโตของเจ้าชายเบลอน ทาร์แกเรียน และเจ้าหญิงอลิสสา ทาร์แกเรียน
แมตต์ สมิธ รับบทเป็น เจ้าชายเดมอน ทาร์แกเรียน: น้องชายของกษัตริย์วิเซริสและอาของเจ้าหญิงเรเนียรา ทาร์แกเรียน เป็นที่รู้จักในชื่อ "เจ้าชายจอมโจร" เดมอนยังเป็นนักรบที่ดุร้ายและผู้ที่ขี่มังกรคาแร็กซิส
เอ็มมา ดาร์ซีย์ (ผู้ใหญ่) / มิลลี อัลค็อก (วัยรุ่น) รับบทเป็น เจ้าหญิงเรเนียรา ทาร์แกเรียน: พระราชธิดาและรัชทายาทของกษัตริย์วิเซริส เป็นบุตรคนโตและคนเดียวของกษัตริย์วิเซริสและราชินีเอมม่า อาร์ริน และเธอคือผู้ที่ขี่มังกรไซแรกซ์
รีส อีฟานส์ รับบทเป็น เซอร์ออตโต ไฮทาวเวอร์: บิดาของแอลิเซนต์ ไฮทาวเวอร์และเป็น หัตถ์ราชา ของกษัตริย์วิเซริส เขาเป็นคนหยิ่งทะนง ทื่อ และครอบงำ
สตีฟ ทูเซน รับบทเป็น ลอร์ดคอร์ลิส วาเลเรียน: ลอร์ดแห่งเวแลเรียน หนึ่งในตระกูลที่ร่ำรวยและมีอำนาจมากที่สุดในอาณาจักทั้งเจ็ด เป็นที่รู้จักในนาม "อสรพิษแห่งท้องทะเล"
อีฟ เบสต์ รับบทเป็น เจ้าหญิงเรนิส ทาร์แกเรียน: ลูกพี่ลูกน้องของกษัตริย์วิเซริส, ภรรยาของลอร์ดคอร์ลิส เวแลเรียน เป็นลูกคนเดียวของเจ้าชายเอมอน ทาร์แกเรียน เธอเป็นที่รู้จักในนาม "ราชินีที่ไม่เคยเป็น" โดยไม่ได้สืบทอดบังลังก์ เพราะผู้คนอาณาจักรนี้ชื่นชอบวิเซริส ลูกพี่ลูกน้องของเธอมากกว่า เพียงเพราะเขาเป็นผู้ชาย เธอคือผู้ที่ขี่มังกรเมลีย์
ฟาเบียน แฟรงเคิล รับบทเป็น เซอร์คริสตัน โคล: นักดาบฝีมือดีจากดอร์นิช มาร์เชส และบุตรชายคนธรรมดาของสจ๊วตของลอร์ดแห่งแบล็คเฮเวน เขาได้รับการเลี้ยงดูให้เป็นคิงส์การ์ดของเจ้าหญิงเรเนียรา ทาร์แกเรียน
โซโนยะ มิซูโนะ รับบทเป็น มิซาเรีย: นักเต้นซ่องโสเภณีที่เกิดในต่างแดนซึ่งได้มาเป็นคนรัก และก้าวมาเป็นพันธมิตรที่ได้รับความไว้ใจที่สุดของเจ้าชายเดมอน ทาร์แกเรียน
เกรแฮม แมคทาวิช รับบทเป็น เซอร์ แฮร์โรลด์ เวสเตอร์ลิง: อัศวินผู้ช่ำชองและเป็นสมาชิกของคิงส์การ์ด ที่รับราชการในราชบัลลังก์ตั้งแต่กษัตริย์เจเฮริส ทาร์แกเรียน เขาได้รับมอบหมายให้ดูแลและปกป้องเจ้าหญิงเรเนียรา ทาร์แกเรียน
แมทธิว นีดาม รับบทเป็น ลาริส สตรอง: ลูกชายคนเล็กของลอร์ดไลโอเนล สตรอง เขาเป็นที่รู้จักในนาม "ตีนปุก" เนื่องจากมีความผิดปกติในการคลอดซึ่งทำให้เขาเดินกะเผลก
เจฟเฟอร์สัน ฮอลล์ รับบทเป็น แฝดจากตระกูลแลนนิสเตอร์:
ลอร์ดเจสัน แลนนิสเตอร์: ลอร์ดแห่งแคสเทอร์ลีร็อกและหัวหน้าตระกูลแลนนิสเตอร์ นักล่าและนักรบผู้เย่อหยิ่ง เขาแย่งชิงอำนาจของเจ้าหญิงเรเนียรา ทาร์แกเรียน ไม่สำเร็จ
เซอร์ทีแลนด์ แลนนิสเตอร์: น้องชายของลอร์ดเจสัน แลนนิสเตอร์  นักการเมืองเจ้าเล่ห์ ซึ่งต่อมาได้เข้าแทนที่ลอร์ดคอร์ลีนส์ วาเลเรียน ในยุคสภาของกษัตริย์วิเซริส ตำแหน่งผู้บัญชาการกองทัพเรือ (Master of Ships)  และเปลี่ยนตำแหน่งเป็น Master of Coin ในสภาของกษัตริย์เอกอนในภายหลัง
โอลิเวีย คุก (วัยผู้ใหญ่) / เอมิลี แครีย์ (วัยรุ่น) รับบทเป็น เลดี้/ราชินี อลิเซนต์ ไฮทาวเวอร์: สหายในวัยเด็กของเจ้าหญิงเรเนียรา ทาร์แกเรียน และเพื่อนสนิทที่สุด และต่อมาได้ขึ้นเป็นชายาที่สองและมเหสีของกษัตริย์วิเซริส เป็นที่รู้จักในฐานะผู้หญิงที่สวยที่สุดในเจ็ดอาณาจักร
นักแสดงและตัวละคร > นักแสดงรุ่นลูก

ทอม กลินน์-คาร์นีย์ รับบทเป็น เจ้าชายเอกอน ทาร์แกเรียน: บุตรชายคนแรกของกษัตริย์วิเซริส ทาร์แกเรียน และราชินี อลิเซนต์ ไฮทาวเวอร์ และน้องชายต่างมารดาของเจ้าหญิงเจ้าหญิงเรเนียรา ทาร์แกเรียน เขาคือผู้ที่ขี่มังกรซันไฟร์
ไท เทนแนนต์ รับบทเป็น เจ้าชายเอกอน ทาร์แกเรียนในวัยเด็ก.
เพีย ซาบัน รับบทเป็น เจ้าหญิงเฮเลน่า ทาร์แกเรียน: ลูกคนที่สองและลูกสาวคนโตของกษัตริย์วิเซริส ทาร์แกเรียน และราชินี อลิเซนต์ ไฮทาวเวอร์ เธอคือผู้ที่ได้ขี่มังกรตัวเมียดรีมไฟร์
อีฟวี อัลเลน รับบทเป็น เจ้าหญิงเฮเลน่า ทาร์แกเรียนในวัยเด็ก
ยวน มิตเชล รับบทเป็น เจ้าชายเอมอนด์ ทาร์แกเรียน: ลูกคนที่สามและลูกชายคนที่สองของกษัตริย์วิเซริส ทาร์แกเรียน และราชินี อลิเซนต์ ไฮทาวเวอร์ เขาคือผู้ที่ได้ขี่มังกรเวการ์
ลีโอ แอชตัน รับบทเป็น เจ้าชายเอมอนด์ ทาร์แกเรียนในวัยเด็ก
แฮร์รี่ คอลเล็ตต์ รับบทเป็น เจ้าชายจาคารีส วาเลเรียน: บุตรชายคนโตของเจ้าหญิงเรนิส ทาร์แกเรียน และเซอร์เลนอร์ วาเลเรียน เขาคือผู้ที่ขี่มังกรเวอร์แม็กซ์
ลีโอ ฮาร์ต รับบทเป็น เจ้าชายจาคารีส วาเลเรียน ในวัยเด็ก
เอลเลียต กริฮอลต์ รับบทเป็น เจ้าชายลูเซอรีส วาเลเรียน: ลูกชายคนที่สองของเจ้าหญิงเรนิส ทาร์แกเรียน และเซอร์เลนอร์ วาเลเรียน เขาคือผู้ที่ขี่มังกรอาร์แร็กซ์
ฮาร์วีย์ แซดเลอร์ รับบทเป็น เจ้าชายลูเซอรีส วาเลเรียน ในวัยเด็ก
จอห์น มักมิลลัน รับบทเป็น เซอร์เลนอร์ วาเลเรียน: บุตรของเจ้าหญิงเรนีส ทาร์แกเรียน และลอร์ดคอร์ลิส วาเลเรียน และสามีคนแรกของเจ้าหญิงเรเนียรา ทาร์แกเรียน เขาคือผู้ที่ขี่มังกรซีสโมค
ธีโอ เนต รับบทเป็น เซอร์เลนอร์ วาเลเรียน ในวัยหนุ่ม
แมทธิว คาร์เวอร์ รับบทเป็น เซอร์เลนอร์ วาเลเรียน ในวัยเด็ก
แนนนา บลอนเดลล์ รับบทเป็น เลดี้เลน่า วาเลเรียน: ธิดาของลอร์ดคอร์ลิส วาเลเรียน และเจ้าหญิงเรนีส ทาร์แกเรียน ต่อมาเป็นภรรยาคนที่สองของเจ้าชายเดมอน ทาร์แกเรียน เธอคือผู้ที่ขี่มังกรเวการ์ในตำนาน
สะวันนาห์ สไตน์ รับบทเป็น เลดี้เลน่า วาเลเรียน ในวัยสาว
นูวา ฟูอิลลิส-โมซ์ รับบทเป็น เลดี้เลน่า วาเลเรียน ในวัยเด็ก
เบธานี แอนโทเนีย รับบทเป็น เลดี้เบล่า ทาร์แกเรียน: ลูกสาวคนโตของเจ้าชายเดมอน ทาร์แกเรียน และเลดี้เลน่า วาเลเรียน เธอคือผู้ที่ได้ขี่มังกรน้อยมูนเดนเซอร์
ฟีบี แคมป์เบลล์ รับบทเป็น เลดี้เรน่า ทาร์แกเรียน: ธิดาคนเล็กของเจ้าชายเดมอน ทาร์แกเรียน และเลดี้เลน่า วาเลเรียน
อีวา ออสเซ-เจอร์นิง รับบทเป็น เรน่า ทาร์แกเรียน ในวัยเด็ก
วิล จอห์นสัน รับบทเป็น เซอร์แวมอนด์ วาเลเรียน: น้องชายของลอร์ดคอร์ลิส วาเลเรียน
เอลเลียต ทิตเตนเซอร์ รับบทเป็น เซอร์เอริค คาร์กิลล์: พี่ชายฝาแฝดของเซอร์เอร์ริค คาร์กิลล์และสมาชิกคิงส์การ์ด
ลุค ทิตเตนเซอร์ รับบทเป็น เซอร์เอร์ริค คาร์กิลล์: น้องชายฝาแฝดของเซอร์เอริค คาร์กิลล์และสมาชิกคิงส์การ์ด
แอนโธนี ฟลานาแกน รับบทเป็น เซอร์สเตฟฟอน ดาร์คลิน: สมาชิกของคิงส์การ์ด
ฟิล แดเนียลส์ รับบทเป็น เมสเตอร์ เจอราดีส์
เคิร์ต เอเจียวัน รับบทเป็น เมสเตอร์ ออร์ไวล์
Episodes

| ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย |
| --- | --- | --- | --- | --- | --- |
|  | 1 | 10 | 10 | 21 สิงหาคม ค.ศ. 2022 (2022-08-21) | 23 ตุลาคม ค.ศ. 2022 (2022-10-23) |
|  | 2 | 8 | 8 | 16 มิถุนายน ค.ศ. 2024 (2024-06-16) | 4 สิงหาคม ค.ศ. 2024 (2024-08-04) |
แหล่งข้อมูลอื่น

เว็บไซต์ทางการ
ตระกูลแห่งมังกร ที่อินเทอร์เน็ตมูวีเดตาเบส
ตระกูลแห่งมังกร ที่เอกซ์ (ทวิตเตอร์)
ตลาดประมูลดอกไม้อัลซเมียร์

52°15′27″N 4°47′12″E﻿ / ﻿52.25750°N 4.78667°E﻿ / 52.25750; 4.78667
ตลาดประมูลดอกไม้อัลซเมียร์
ตลาดประมูลดอกไม้อัลซเมียร์ (อังกฤษ: Aalsmeer Flower Auction; Bloemenveiling Aalsmeer) เป็นตลาดประมูลดอกไม้ ซึ่งตั้งอยู่ ณ อัลซเมียร์ ประเทศเนเธอร์แลนด์
ที่แห่งนี้เป็นตลาดประมูลดอกไม้ที่ใหญ่ที่สุดในโลก โดยอาคารประมูลดอกไม้ในอัลซเมียร์เป็นอาคาร 4 ชั้นที่มีพื้นที่ชั้นขนาดใหญ่ที่สุดในโลก ครอบคลุม 990,000 ตารางเมตร (10.6 ล้านตารางฟุต; 243 เอเคอร์)  ดอกไม้จากทั่วทุกมุมโลก (ยุโรป, เอกวาดอร์, โคลัมเบีย, เอธิโอเปีย ฯลฯ) ต่างมีการซื้อขายกันในแต่ละวันที่อัลซเมียร์ มีการขายดอกไม้ราว 20 ล้านดอกทุกวัน โดยจะเพิ่มขึ้น 15 เปอร์เซ็นต์ในวันพิเศษ อย่างเช่น วันวาเลนไทน์และวันแม่ ดอกไม้เหล่านั้นจะได้รับการตรวจสอบประมาณ 30 ครั้ง ดังนั้นจึงมีการให้คะแนนระดับต่อดอกไม้เหล่านี้ (A1, A2 และ B)
การประมูลได้รับการกำหนดเป็นแบบการประมูลดัตช์ซึ่งเริ่มต้นในราคาที่สูงและค่อย ๆ ลดลงมา ผู้ประมูลจะใช้เวลาในการประมูลดอกไม้เพียงไม่กี่วินาทีก่อนที่จะถูกส่งไปยังเจ้าของธุรกิจคนใหม่
วันที่ 1 มกราคม ค.ศ. 2008 ตลาดประมูลได้รวมเข้ากับฟลอราฮอลแลนด์ ซึ่งเป็นคู่แข่งรายใหญ่ที่สุด
ที่นี่เปิดให้นักท่องเที่ยวเข้าชมได้ในวันจันทร์-ศุกร์ ปิดวันเสาร์-อาทิตย์ และวันหยุดนักขัตฤกษ์ โดยมีการสร้างสะพานลอยทอดไปในโกดังเก็บดอกไม้ ให้นักท่องเที่ยวสามารถเดินชมวิธีการทำงานของพนักงานจัดสินค้า แต่ในส่วนห้องประมูลนั้นไม่อนุญาตให้นักท่องเที่ยวเข้าไปได้
แหล่งข้อมูลอื่น

FloraHolland website
ตลาดนิวโคเวนต์การ์เดน

ตลาดนิวโคเวนต์การ์เดน
ตลาดนิวโคเวนต์การ์เดน (อังกฤษ: New Covent Garden Market) เป็นตลาดขายส่งผลไม้ ผัก และดอกไม้ที่ใหญ่ที่สุดในสหราชอาณาจักร ซึ่งตั้งอยู่ในไนน์เอมส์ ลอนดอน ตลาดครอบคลุมพื้นที่ 57 เอเคอร์ (23 เฮกตาร์) และเป็นที่ตั้งของบริษัทผลไม้ ผัก และดอกไม้ประมาณ 200 บริษัท ตลาดนี้ให้บริการ 40 เปอร์เซนต์ของผลไม้และผักทานนอกบ้านในลอนดอน รวมถึงจัดหาส่วนผสมให้แก่ร้านอาหาร โรงแรม โรงเรียน เรือนจำ โรงพยาบาล และธุรกิจการจัดเลี้ยงชั้นนำของลอนดอนหลายแห่ง
ตลาดนิวโคเวนต์การ์เดน - ตลาดดอกไม้
ตลาดดอกไม้ ซึ่งนำเสนอดอกไม้ พืช พรรณไม้ประดับ ของกระจุกกระจิก และการตกแต่งภายในจากสหราชอาณาจักรและจากทั่วโลก มีการเยี่ยมชม 75 เปอร์เซนต์ของนักจัดดอกไม้ในลอนดอน ซึ่งหลายคนสั่งซื้อตอนเช้าและกลับไปที่สต็อกระหว่างวันตามต้องการ ผู้ค้าส่งตลาดดอกไม้จะเปิดทำการตั้งแต่เวลา 04:00 น. ถึง 10:00 น. ของวันจันทร์ถึงวันเสาร์ ส่วนตลาดค้าส่งผักและผลไม้เปิดทำการตั้งแต่เวลา 00:00 น. ถึง 06:00 น. ของวันจันทร์ถึงวันเสาร์
มีค่าธรรมเนียมแรกเข้า 5 ปอนด์สำหรับผู้เข้าชมที่ขับรถไปตลาด สถานีรถไฟใต้ดินลอนดอนที่ใกล้ที่สุดคือวอกซอลบนสายวิกตอเรีย วอกซอลยังมีสถานีรถไฟที่เชื่อมต่ออย่างดีสู่วอเตอร์ลูและแคลปแมนจังก์ชัน ตลอดจนสถานีรถบัสขนาดใหญ่ที่มีรถโดยสารออกเดินทางไปยังจุดหมายปลายทางทั่วลอนดอนเป็นประจำ และสถานีรถไฟใต้ดินไนน์เอมส์ที่ได้รับการเสนอในส่วนต่อขยายสายนอร์ธเธิร์นไปยังแบตเตอร์ซีจะให้บริการในตลาด
แหล่งข้อมูลอื่น

เว็บไซต์ทางการ
ตลาดนิวโคเวนต์การ์เดน ที่เฟซบุ๊ก
ตลาดนิวโคเวนต์การ์เดน ที่เอกซ์ (ทวิตเตอร์)
ตลาดนิวโคเวนต์การ์เดน ที่อินสตาแกรม
ตราสารสิทธิ

ตราสารสิทธิ หรือ ออปชัน (อังกฤษ: option บางตำราอาจเรียกว่า สัญญาสิทธิ หรือ ตราสารทางเลือก) เป็นหนังสือสัญญาหรือตราสารระหว่างบุคคลสองคนตามที่ระบุในหนังสือสำคัญ มีรายละเอียดคือ ชื่อผู้ซื้อสิทธิและชื่อผู้ขายสิทธิในสินค้าอย่างหนึ่ง มีการกำหนดหมดอายุสัญญา การกำหนดราคา ในอดีตการซื้อขายสินค้าเกษตรล่วงหน้าบุคคลเริ่มต้นทำกันเอง เมื่อมีความเจริญติดต่อกันซื้อขายมากขึ้น จึงมีสถานที่เป็นตลาดกลาง ตราสารสิทธิก็ได้พัฒนามาจนได้รับความนิยมมากขึ้น
สำหรับตราสารสิทธิของประเทศไทย เป็นหนังสือสัญญาหรือตราสารทางการเงินประเภทตราสารอนุพันธ์ โดยมีสินค้าอ้างอิงเป็นดัชนี SET50 ของตลาดหลักทรัพย์แห่งประเทศไทย โดยมีลักษณะให้สิทธิแก่ผู้ถือตราสารเมื่อเปิดสถานะเป็นผู้ซื้อหรือผู้ขายที่จะใช้สิทธิซื้อหรือขายในวันที่กำหนด วันสิ้นสิทธิแต่ละงวดแบ่งเป็นสี่งวดในหนึ่งปี หรือจะปิดสถานะแบบมีสิทธิก่อนวันหมดอายุก็ได้ตามตราสารสิทธิแบบอเมริกา
รูปแบบตราสารสิทธิ

ตราสารสิทธิมีหลายรูปแบบอาทิ
ตราสารสิทธิแบบยุโรป (European option) คือตราสารที่สามารถใช้สิทธิได้เมื่อถึงวันสิ้นสิทธิ
ตราสารสิทธิแบบอเมริกา (American option) คือตราสารที่สามารถใช้สิทธิในวันทำการใด ๆ ก่อนหรือภายในวันสิ้นสิทธิ
ตราสารสิทธิแบบเบอร์มิวดา (Bermudan option) คือตราสารที่สามารถใช้สิทธิเฉพาะในวันที่กำหนดก่อนหรือภายในวันสิ้นสิทธิ
ตราสารสิทธิแบบระดับราคา (barrier option) คือตราสารที่มีเงื่อนไขว่าราคาของหลักทรัพย์ที่เกี่ยวข้องต้องผ่านระดับราคาที่กำหนดจึงจะสามารถใช้สิทธิได้
exotic option
vanilla option
ชนิดของตราสารสิทธิ

call options คือสัญญาที่ผู้ซื้อสิทธิ์ คิดว่าดัชนี SET 50จะสูงขึ้น แต่ผู้ขายคิดว่าดัชนี SET 50จะลดลง
put options คือสัญญาที่ผู้ซื้อสิทธิ์ คิดว่าดัชนี SET 50จะลดลง แต่ผู้ขายคิดว่าดัชนี SET 50จะสูงขี้น
(คำอธิบาย ผลที่เกิดขึ้นภายหลังมีการซื้อขายตราสารกันแล้วจริงๆๆ ผู้ซื้อจ่ายค่าพรีเมี่ยม เป็นเงินต้องคูณด้วย 200 บาท แล้วผู้ขายก้ได้รับค่าพรี่เมี่ยมไป พร้อมกับต้องรักษาสัญญาไว้จนกว่าจะปิด (มีคู่สัญญามารับผิดชอบสัญญาเดิมต่อไปแทน) หรือถือไว้จนหมด อายุงวดสัญญา
ถ้าดัชนี SET 50ไม่สูงขึ้นจริง ผู้ซื้อจะขาดทุน เท่าจำนวน พรีเมี่ยมมี่ได้จ่ายไปแล้วเท่านั้น ผู้ขายก็ได้รับ เงินค่าพรี่เมี่ยมไป
ตั้งแต่ตอนขาย เท่านั้น
ถ้าดัชนีเสท SET สูงขึ้นจริง ผู้ซื้อจะได้กำไร ตามราคาพรี่เมี่ยมที่ไปตั้งขายปิดสถานะ แล้วผู้มาซื้อสัญญาต่อไปก็ผูกพันกับ ผู้ขายรายเดิม
ต่อไป    หรือถือจนหมดอายุ ตลาดจะคิดเงินตามที่ดัชนี SET 50เป็นจริงวันสุดท้ายของงวดสัญญา ตอนปิดตลาดแล้ว และตลาดจะเรียกเงินจากผู้ขาย
มาเติมเงินเข้าบัญชี เพื่อนำมาจ่ายให้ผู้ซื้อจนครบ เสมือนได้ไปซื้อ ดัชนี SET 50 หรือ Future 50 (แต่นี้เราเรียกสินค้าสมมุตหรือสินค้าอ้างอิง )
(สำหรับ พุท ก็อธิบายได้แบบเดียวกัน ในทางตรงข้าม)
ดังนั้น ออพชั่น จึงมี เปิดสถานะเริ่มแรก 4 แบบ คือ
เปิดสถานะ ซื้อ คอลออพชั่น
เปิดสถานะ ซื้อ พุทออพชั่น
เปิดสถานะ ขาย คอลออพชั่น
เปิดสถานะ ขาย พุทออพชั่น
เมื่อหมดอายุ งวดสัญญา ทุกสัญญาก็จะถูกล้างออกจากพอร์ต ตลาดทำการคำนวณค่าสัญญาคงเหลือเท่าไรแล้วจัดการใส่เงินเข้าบัญชีให้
แต่ถ้าเปิดสถานะขายแล้วขาดทุน ตลาดจะเรียกเก็บเอาส่วนที่ต้องจ่ายจากบัญชีไปให้ผู้เปิดสถานะซื้อเป็นคู่สัญญาคนสุดท้าย
และการปิดสถานะก่อนหมดอายุ อีก4แบบ
ปิดสถาะนของ 1 ด้วยการ ขายคอลออพชั่น ที่สัญญาสไตรไพร์ เดียวกัน
ปิดสถานะของ 2 ด้วยการ ขายพุทออพชั่น ที่สัญญาสไตร์ไพร์เดียวกัน
ปิดสถานะของ 3 ด้วยการ ซื้อ คอลออพชั่น ที่สัญญาสไตร์ไพร์เดียวกัน
ปิดสถานะของ 4 ด้วยการ ซื้อ พุทออพชั่น ที่สัญญาสไตร์ไพร์ เดียวกัน
การซื้อขายสัญญาออปชันในประเทศไทยเริ่มแรกเป็นการซื้อขายในตลาดเปิด (OTC) เท่านั้น ยังไม่มีการซื้อขายในตลาดฟิวเจอร์ส
อย่างไรก็ตาม ตลาดฟิวเจอร์สได้เริ่มซื้อขายสัญญาออปชันบนดัชนี SET50 ในวันที่ 29 ตุลาคม 2550 หลังจากที่มีการซื้อขายสัญญาฟิวเจอร์ส
บนดัชนี SET50 มาก่อนหน้านี้แล้ว
การใช้งานออปชัน

การป้องกันความเสี่ยง (Hedging) เช่น ถ้าสายการบินมีต้นทุนหลักคือราคาน้ำมัน ดังนั้นหากราคาน้ำมันมีราคาสูงขึ้นก็จะกระทบกำไรของสายการบิน เมื่อเป็นเช่นนี้สายการบินจึง long call option บนราคาน้ำมัน เมื่อราคาน้ำมันสูงขึ้น สายการบินจะขาดทุนจากการต้นทุนราคาน้ำมันที่เพิ่มขึ้น แต่จะได้รับการชดเชยจากกำไรจากการ long call option  ทำให้สายการบินลดความผันผวนของกำไรได้
การเก็งกำไร (Speculative) การลงทุนในสัญญาออปชันแทนการลงทุนในสินทรัพย์อ้างอิงจะทำให้นักลงทุนสามารถสร้างผลตอบแทนได้สูงขึ้น เพราะ option มี gearing อย่างไรก็ตามหากเกิดการขาดทุนขึ้นอัตราผลขาดทุนจากสิทธิเลือกก็ย่อมสูงกว่าหลักทรัพย์อ้างอิง ตามหลัก High risk, high return (ความเสี่ยงสูง ค่าตอบแทนก็สูง)
การวิเคราะห์ราคาของออปชัน

การวิเคราะห์ราคาของสัญญาออปชันมีหลายวิธีด้วยกัน แต่วิธีที่นิยมและใช้งานสะดวกคือการทำงานผ่าน Black-Scholes Option Pricing Model โดยมีสมมติฐานว่าการเคลื่อนไหวของราคาของสินทรัพย์อ้างอิงเคลื่อนไหวแบบ Geometric Brownian Motion อย่างไรก็ตามวิธีนี้ยังมีข้อจำกัดเฉพาะกับ European Option เท่านั้น และอัตราดอกเบี้ย และค่าความแปรปรวนของอัตราการเปลี่ยนแปลงของสินทรัพย์อ้างอิงยังต้องมีค่าคงที่ตลอดอายุของสัญญาออปชันด้วย รวมถึงสามารถใช้ได้กับสัญญาออปชันที่มีลักษณะเรียบง่าย (Plain Vanilla Option) เท่านั้น
นอกจากนี้ ยังมีอีกหลายวิธีที่ใช้วิเคราะห์ราคาสัญญาออปชันเช่น  Binomial Option Pricing Model หรือการใช้ numerical approach เช่น การใช้ monte carlo simulation ซึ่งมีความยืดหยุ่นมากกว่าวิธีของ Black & Scholes แต่ต้องอาศัยเทคโนโลยีช่วยเพื่อลดเวลาในการวิเคราะห์ราคาลง
ดูเพิ่ม

ตราสารอนุพันธ์
ตราสารล่วงหน้า
ตราสารสิทธิเพื่อซื้อขายล่วงหน้า (Fun​
ion)
ตราสารสิทธิเพื่อแลกเปลี่ยน (swaption)
สตาร์ วอร์ส ไตรภาคเดิม

| สตาร์ วอร์ส ไตรภาคเดิม |
| --- | --- |
      โลโก้ สตาร์ วอร์ส ไตรภาค
กำกับ:   จอร์จ ลูคัส (4)  เออร์วิน เคิร์ชเนอร์ (5)  ริชาร์ด มาร์ควานด์ (6) 
บทภาพยนตร์:   จอร์จ ลูคัส (4, 6)  ลอว์เรนซ์ แคสแดน (5, 6)  ลีห์ แบรคเกตต์ (5) 
อำนวยการสร้าง:   แกรี เคิร์ทซ์ (4, 5)  ฮาเวิร์ด คาแซนเจียน (6) 
นักแสดงนำ:   มาร์ค ฮามิลล์  แฮร์ริสัน ฟอร์ด  แคร์รี ฟิชเชอร์  อเล็ก กินเนสส์  ปีเตอร์ เมย์ฮิว  เดวิด พราวส์  เจมส์ เอิร์ล โจนส์  ปีเตอร์ คุชิง (4)  แฟรงก์ ออซ (5, 6)  บิลลี ดี วิลเลียมส์ (5, 6)  เคนนี เบเกอร์  แอนโทนี แดเนียลส์ 
กำกับภาพ:   กิลเบิร์ต เทย์เลอร์ (4)  ปีเตอร์ ซัสชิตสกี (5)  แอลัน ฮูม (6) 
ตัดต่อ:   มาเซีย ลูคัส (4, 6)  พอล เฮิร์ช (4, 5)  ริชาร์ด ชิว (4)  ฌอน บาร์ตัน (6)  ดูเวย์น ดันแฮม (6) 
ดนตรีประกอบ: จอห์น วิลเลียมส์
บริษัทผู้สร้าง:   ลูคัสฟิล์ม 
ผู้จัดจำหน่าย: 1977–2019: ทเวนตีท์เซนจูรีฟอกซ์ ตั้งแต่ 2019: วอลต์ดิสนีย์สตูดิโอส์โมชันพิกเชอส์
วันฉาย:   25 พฤษภาคม ค.ศ. 1977 (1977-05-25) (สตาร์ วอร์ส)  21 พฤษภาคม ค.ศ. 1980 (1980-05-21) (สตาร์ วอร์ส 2)  25 พฤษภาคม ค.ศ. 1983 (1983-05-25) (สตาร์ วอร์ส 3: ชัยชนะของเจได) 
ประเทศ: สหรัฐ
ภาษา: อังกฤษ
ทุนสร้าง: 76.5 ล้านดอลลาร์สหรัฐ (เฉพาะเอพพิโซด 4, 5, 6)
ทำเงิน: 1.798 พันล้านดอลลาร์สหรัฐ (เฉพาะเอพพิโซด 4, 5, 6)
สตาร์ วอร์ส ไตรภาค (อังกฤษ: Star Wars Trilogy) หรือมักเรียกว่า ไตรภาคเดิม หรือ ไตรภาคคลาสสิก เป็นภาพยนตร์ไตรภาคชุดแรกที่สร้างในแฟรนไชส์ สตาร์ วอร์ส มหากาพย์บันเทิงคดีอวกาศซึ่งสร้างโดย จอร์จ ลูคัส ภาพยนตร์สร้างโดยลูคัสฟิล์มและจัดจำหน่ายโดยทเวนตีท์เซนจูรีฟอกซ์ ประกอบด้วย ภาพยนตร์ สตาร์ วอร์ส ฉบับดั้งเดิม (1977), สตาร์ วอร์ส 2 (1980) และ สตาร์ วอร์ส 3: ชัยชนะของเจได (1983) ภาพยนตร์ในไตรภาคเล่าเรื่องสงครามกลางเมืองระหว่างพันธมิตรกบฏและจักรวรรดิกาแลกติก ผู้ปกครองด้วยระบอบเผด็จการ เช่นเดียวกับ การเดินทางของวีรบุรุษของลุค สกายวอล์คเกอร์ ซึ่งได้รับการฝึกฝนจากอาจารย์เจได โอบีวัน เคโนบี และ โยดา จนได้กลายเป็นเจได ลุค, เจ้าหญิงเลอา, ฮาน โซโล, ชิวแบคคา, ซีทรีพีโอและอาร์ทูดีทู ได้เข้าร่วมพันธมิตรกบฏเพื่อต่อสู้กับเอมไพร์และลอร์ดมืดผู้ชั่วร้าย ดาร์ธ เวเดอร์
ภาพยนตร์ในชุดไตรภาคเดิมนี้ มีเนื้อเรื่องเป็นองก์ที่สองของ มหากาพย์สกายวอล์คเกอร์ ซึ่งอยู่ระหว่างไตรภาคต้น ฉายระหว่างปี ค.ศ. 1999 ถึง 2005 และไตรภาคต่อ ฉายระหว่างปี ค.ศ. 2015 ถึง 2019
เบื้องหลัง

เมื่อปี ค.ศ. 1971 จอร์จ ลูคัส ต้องการสร้างภาพยนตร์ที่ดัดแปลงจาก ภาพยนตร์ฉายเป็นตอนของ แฟลชกอร์ดอน แต่ว่าเขาไม่ได้รับสิทธิ์นั้น เขาจึงเริ่มต้นพัฒนาภาพยนตร์บันเทิงคดีแนวอวกาศของเขา โดยได้รับแรงบันดาลใจจากงานของ เอ็ดการ์ ไรซ์ เบอร์โรห์ หลังลูคัสกำกับภาพยนตร์เรื่อง อเมริกันกราฟฟิติ (1973) เขาได้เขียนเรื่องย่อของภาพยนตร์บันเทิงคดีแนวอวกาศของเขาจำนวนสองหน้า ตั้งชื่อว่า เจอร์นัลออฟเดอะวิลล์ส (อังกฤษ: Journal of the Whills) ทเวนตีท์เซนจูรีฟอกซ์ตัดสินใจลงทุนกับภาพยนตร์เรื่องนี้ หลังภาพยนตร์ได้รับการปฏิเสธจาก ยูไนเต็ดอาร์ตติสต์, ยูนิเวอร์แซลสตูดิโอส์และดิสนีย์ ลูคัสรู้สึกว่าเนื้อเรื่องต้นฉบับของเขานั้นยากเกินกว่าจะเข้าใจ ดังนั้นในวันที่ 17 เมษายน ค.ศ. 1973 เขาเริ่มเขียนบทร่างจำนวน 13 หน้า ตั้งชื่อว่า เดอะ สตาร์ วอร์ส มีเนื้อเรื่องคล้ายคลึงกับภาพยนตร์ เดอะฮิดเดนฟอร์เทรสส์ (1958) ของ อากิระ คูโรซาวะ ในเดือนพฤษภาคม ค.ศ. 1974 เขาได้ขยายเรื่องราวไปสู่ร่างบทแรกของบทภาพยนตร์  แต่พบว่าบทภาพยนตร์นั้นยาวเกินไปสำหรับภาพยนตร์เรื่องเดียว และในที่สุดบทร่างก็กลายเป็นบทภาพยนตร์ของภาพยนตร์ สตาร์ วอร์ส ฉบับดั้งเดิม
ลูคัสเจรจาต่อรองเพื่อรักษาสิทธิ์ในการสร้างภาคต่อ ทอม พอลล็อก ซึ่งต่อมาได้เป็นทนายของลูคัสเขียนว่า "เรามาถึงข้อตกลงที่จอร์จจะรักษาสิทธิ์ในการสร้างภาคต่อ แต่ไม่ได้ [สิทธิ์ในการขายสินค้า] ทั้งหมดซึ่งตามมาในภายหลัง คุณต้องไตร่ตรองให้ดี แค่สิทธิ์ในการสร้างภาคต่อ และฟอกซ์จะได้รับโอกาสครั้งแรกและสิทธิ์ในการปฏิเสธครั้งสุดท้ายในการสร้างภาพยนตร์" ลูคัสได้รับเงินข้อเสนอ $50,000 สำหรับการเขียนบท อีก $50,000 สำหรับการสร้างและอีก $50,000 สำหรับการกำกับภาพยนตร์ ค่าตอบแทนการกำกับของเขาต่อมาเพิ่มเป็น $100,000 เขายังได้เจรจาขอสิทธิ์ในการสร้างภาคต่อและเป็นเจ้าของ 40% ของผลกำไรจากการขายสินค้า แฮร์ริสัน ฟอร์ด หนึ่งในนักแสดงใน อเมริกันกราฟฟิติ เลิกเป็นนักแสดงเพื่อพยายามไปเป็นช่างไม้ จนกระทั่งลูคัสจ้างเขามาเล่นเป็น ฮาน โซโล
การคัดเลือกนักแสดง

มีนักแสดงหลายพันคนได้การพิจารณาในค้นหานักแสดงหลักของไตรภาค นักแสดงที่ได้รับการคัดเลือก ได้รับการพิจารณาจากผู้ชมหลายคนว่ามีเคมีเข้ากันบนหน้าจอ แม้ว่าบางคนจะไม่มีประสบการณ์ ยกเว้นอเล็ก กินเนสส์และปีเตอร์ คุชิง บางคน เช่น ฟอร์ดบอกว่าบทพูดนั้นดูอืดอาด และบทพูดหลายบทมาจากการด้นสด บางบทพูดถือว่าเป็นช่วงที่น่าจดจำที่สุดในภาพยนตร์
ภาพยนตร์

สตาร์ วอร์ส ฉายเมื่อวันที่ 25 พฤษภาคม ค.ศ. 1977 เล่าเรื่องราวของ ลุค สกายวอล์คเกอร์ ได้เข้ามามีส่วนร่วมในสงครามกลางเมืองระหว่าง จักรวรรดิกาแลกติก และ พันธมิตรกบฏ โดยมีดรอยด์สองตัวและหนึ่งอัศวินเจได คอยช่วยเหลือเขา โดยลุคช่วยสร้างหนึ่งในชัยชนะที่สำคัญที่สุดให้กับพันธมิตรกบฏ ความสำเร็จที่ไม่คาดคิดของภาพยนตร์เรื่องนี้ ทำให้ลูคัสสร้างรากฐานของการสร้างภาพยนตร์ฉายเป็นตอนที่มีความละเอียดซับซ้อน ลูคัสตัดสินใจว่าภาพยนตร์ชุดนี้จะเป็นไตรภาคของไตรภาค ด้วยเนื้อเรื่องที่เขาเขียนไว้สำหรับสร้างภาคต่อ โดยภาพยนตร์ฉบับดั้งเดิมได้เพิ่มชื่อเรื่องรอง เพื่อเป็นบอกว่าเป็นภาคแรกของไตรภาคที่สอง ภาคต่อเรื่องแรก สตาร์ วอร์ส เอพพิโซด 5: จักรวรรดิเอมไพร์โต้กลับ ฉายเมื่อวันที่ 21 พฤษภาคม ค.ศ. 1980 เล่าเรื่องราวของ ลุค เริ่มฝึกฝนเพื่อเป็นเจไดโดย โยดา อาจารย์เจไดคนสุดท้ายที่ยังมีชีวิตอยู่ ลุคเผชิญหน้ากับซิธลอร์ด ดาร์ธ เวเดอร์ ซึ่งเขาเปิดเผยว่าเป็นพ่อของลุค เวเดอร์พยายามชักชวนลุคให้เข้าสู่ด้านมือของพลัง สตาร์ วอร์ส เอพพิโซด 6: การกลับมาของเจได ฉายเมื่อวันที่ 25 พฤษภาคม ค.ศ. 1983 เล่าเรื่องราวของ ลุค ที่กลายเป็นเจไดแล้ว เขาพยายามเกลี้ยกล่อมเวเดอร์ เพื่อให้พ่อของเขากลับสู่ด้านสว่างและกอบกู้จักรวาลจากเอมไพร์ ภาคต่อทั้งสองภาค ลูคัสฟิล์ม เป็นผู้ออกเงินทุนสร้างเองและประชาสัมพันธ์โดยไม่มีเลขตอน ซึ่งเลขตอนนั้นปรากฏในฉากข้อความเปิดเรื่อง
| ภาพยนตร์ | วันฉาย | ผู้กำกับ | ผู้เขียนบทภาพยนตร์ | เนื้อเรื่องโดย | ผู้อำนวยการสร้าง | ผู้จัดจำหน่าย |
| --- | --- | --- | --- | --- | --- | --- |
| สตาร์ วอร์ส (Star Wars) | 25 พฤษภาคม ค.ศ. 1977 (1977-05-25) | จอร์จ ลูคัส | จอร์จ ลูคัส | จอร์จ ลูคัส | แกรี เคิร์ทซ์ | ทเวนตีท์เซนจูรีฟอกซ์ (ช่วงแรก) วอลต์ดิสนีย์สตูดิโอส์โมชันพิกเชอส์ |
| สตาร์ วอร์ส 2 (The Empire Strikes Back) | 21 พฤษภาคม ค.ศ. 1980 (1980-05-21) | เออร์วิน เคิร์ชเนอร์ | ลีห์ แบรคเกตต์และลอว์เรนซ์ แคสแดน | จอร์จ ลูคัส | แกรี เคิร์ทซ์ | ทเวนตีท์เซนจูรีฟอกซ์ (ช่วงแรก) วอลต์ดิสนีย์สตูดิโอส์โมชันพิกเชอส์ |
| สตาร์ วอร์ส 3: ชัยชนะของเจได (Return of the Jedi) | 25 พฤษภาคม ค.ศ. 1983 (1983-05-25) | ริชาร์ด มาร์ควานด์ | ลอว์เรนซ์ แคสแดนและจอร์จ ลูคัส | จอร์จ ลูคัส | ฮาเวิร์ด คาแซนเจียน | ทเวนตีท์เซนจูรีฟอกซ์ (ช่วงแรก) วอลต์ดิสนีย์สตูดิโอส์โมชันพิกเชอส์ |
ภาพยนตร์ > สตาร์ วอร์ส

บทความหลัก: สตาร์ วอร์ส (ภาพยนตร์)
ภาพยนตร์ > สตาร์ วอร์ส 2

บทความหลัก: สตาร์ วอร์ส 2
ภาพยนตร์ > สตาร์ วอร์ส 3: ชัยชนะของเจได

บทความหลัก: สตาร์ วอร์ส 3: ชัยชนะของเจได
การตอบรับ > การตอบรับจากนักวิจารณ์

| ภาพยนตร์ | รอตเทนโทเมโทส์ | เมทาคริติก |
| --- | --- | --- |
| สตาร์ วอร์ส | 93% (8.81/10 เรตติงเฉลี่ย) (124 บทวิจารณ์) | 90 (24 บทวิจารณ์) |
| สตาร์ วอร์ส 2 | 94% (8.97/10 เรตติงเฉลี่ย) (102 บทวิจารณ์) | 82 (25 บทวิจารณ์) |
| สตาร์ วอร์ส 3: ชัยชนะของเจได | 82% (7.25/10 เรตติงเฉลี่ย) (94 บทวิจารณ์) | 58 (24 บทวิจารณ์) |